**UK Singles Chart** (nå kalt **Official Singles Chart**) er Storbritannias offisielle hitliste for musikksingler som ble etablert i 1952. Listen utarbeides av Official Charts Company (OCC) på vegne av den britiske musikkbransjen. Listen offentliggjøres hver fredag og viser de hundre mest populære sangene i landet den foregående uken, basert på fysisk salg, nettkjøp og strømming. Listen publiseres også på BBC Radio 1 og MTV (Official UK Top 40). Listen er den mest omfattende og anerkjente i Storbritannia, siden den baserer seg på tall fra 15 000 musikkforretninger og digitale tjenester. Listen fanger opp 99,9 prosent av alle kjøpte og strømmede musikksingler i Storbritannia de foregående syv døgnene.

Bakgrunn
--------

### Historie

UK Singles Chart ble etablert i 1952, og den første sangen som toppet listen, var «Here in My Heart» av Al Martino 14. november 1952. Per 30. august 2018 har 1324 ulike sanger toppet UK Singles Chart.

Frem til 1980 var det flere singellister og hitlister i Storbritannia, blant annet i *New Musical Express* og *Record Retailer.* I tillegg laget BBC sin egen liste, ved å ta gjennomsnittet av flere singellister. Denne listen ble deretter presentert i programmet *Top of the Pops.*

Fra starten i 1952 ble listen utarbeidet på grunnlag av fysisk salg. I 2005 ble digitalt salg inkludert, og i juli 2014 ble også strømming inkludert i listen. Sommeren 2018 ble også strømminger av musikkvideoer på tjenester som Apple Music, Spotify, YouTube og Tidal inkorporert i listen.

### Listen

For å kunne komme inn på listen, må en fysisk singel ikke inneholde flere enn fire spor og ikke vare lenger enn 25 minutter. En digital singel kan ikke vare lenger enn 15 minutter, og den må koste minst 40 pence. Disse kravene har blitt endret en rekke ganger i takt med den teknologiske utviklingen.

Hele listen, Top 100, publiseres hver uke på Official Charts Companys nettside. Flere medier, blant andre BBC, viderebringer kun topp 40 eller topp 75, som magasinet *Music Week*. Listeperioden går fra klokken 00.01 fredag til midnatt den påfølgende torsdagen, noe som har ført til at de fleste britiske singlene blir utgitt på fredager. Fra 3. august 1969 til 5. juli 2015 gikk listeperioden fra 00.01 søndag til midnatt lørdag.

Topp 40-delen av listen publiseres først fredag ettermiddag på BBC Radio 1 i programmet *The Official Chart.* Programmet sendes 16.00–17.45, og etter dette publiseres hele topp 100-listen på nettsiden til Official Charts Company.

### Konkurrerende lister

En konkurrerende hitliste, *The Vodafone Big Top 40*, baserer seg på nedlastninger fra iTunes og avspillinger på kommersielle radiokanaler. Denne listen blir offentliggjort på 145 lokale kommersielle radiostasjoner i Storbritannia søndager fra 16.00 til 19.00 på 145. Denne listen er imidlertid ikke anerkjent av platebransjen eller britisk presse. Det er også en hitliste kalt Official KISS Top 40, som inneholder de 40 mest spilte sangene på radiokanalen Kiss. Listen presenteres i et eget radioprogram på søndager fra klokken 17.00 til 19.00.

Referanser
----------

1. ↑  Kreisler, Lauren (12. mars 2018). «How The Charts Are Compiled». *OfficialCharts.com*. Besøkt 12. mars 2018.
2. ↑  «Will.I.Am's This Is Love becomes UK's 1200th Number 1». Official Charts Company. Arkivert fra originalen 22. oktober 2012. Besøkt 6. juli 2012.
3. ↑  Lane, Daniel (23. juni 2014). «Streaming and the Official Singles Chart: Everything you need to know!». Official Charts Company. Besøkt 24. juni 2014.
4. ↑  Forde, Eamonn (24. juni 2018). «UK Top 40 singles chart to include video streaming figures». *the Guardian* **(engelsk)**. Besøkt 27. august 2018.
5. ↑  «Rules For Chart Eligibility: Singles» (PDF). London: Official Charts Company. April 2013. s. 4. Besøkt 1. juni 2015.
6. ↑  Official Charts. «Official Singles Chart Top 100». *OfficialCharts.com*. Official Charts. Besøkt 15. mars 2018.
7. ↑  «About Us - Who We Are - FAQs». Theofficialcharts.com. Arkivert fra originalen 12. november 2012. Besøkt 5. desember 2012.
8. ↑  Praxis Media. «Radio1 Rodos Greece ::: UK Forthcoming Singles ::: Charts, DJ Promos, Dance, Lyrics, Free Mp3 Samples Downloads». Radio1.gr. Arkivert fra originalen 29. september 2012. Besøkt 5. desember 2012.
9. ↑  «Official UK Singles Top 100 - 8th December 2012 | Official UK Top 40 | music charts | Official Singles Chart». Officialcharts.com. Arkivert fra originalen 8. desember 2013. Besøkt 5. desember 2012.
10. ↑  «The Official Chart to move to Fridays from summer 2015». Officialcharts.com. Besøkt 13. august 2015.

Eksterne lenker
---------------

* (en) Offisielt nettsted Rediger på Wikidata



| * v
* d
* r
Hitlister i verden |
| --- |
| Afrika | 
* Sør-Afrika

 |
| Asia | 
* Filippinene
* India
* Indonesia
* Israel
* Japan
* Kina
* Libanon
* Malaysia
* Pakistan
* Sør-Korea
* Taiwan

 |
| Europa | 
* Belgia
* Danmark
* Estland
* Finland
* Frankrike
* Hellas
* Irland
* Island
* Italia
* Kroatia
* Litauen
* Nederland
	+ Nederlandse Top 40
	+ Dutch Charts
* Norge
* Polen
* Portugal
* Romania
* Russland
* Slovakia
* Slovenia
* Spania
* Storbritannia
* Sveits
* Sverige
* Tsjekkia
* Tyskland
* Ungarn
* Østerrike

 |
| Nord-Amerika | 
* Canada
* Honduras
* Mexico
	+ AMPROFON
	+ Monitor Latino
* USA

 |
| Oseania | 
* Australia
* New Zealand

 |
| Sør-Amerika | 
* Argentina
* Brasil
* Colombia
* Surinam
* Venezuela

 |